ማህበራዊ ሚዲያን በመጠቀም አንድነትን ማጠናከር እንደሚገባ ተገለጸ
አዲስ አበባ፡- ማህበራዊ ሚዲያን ተጠቅ መን የኢትዮጵያን ሰላም፣ አንድነትና እድገት ማምጣት እንደሚቻል የኦሮሚያ ጋዜጠኞች ማህበር አስታወቀ።የኦሮሚያ ጋዜጠኞች ማህበር ትናንት በቀነኒሳ ሆቴል «ኢትዮጵያ ለምታደርገው የዴሞክራሲ ሽግግር የማህበራዊ ሚዲያ ተግዳሮትና ዕድል» በሚል ርዕስ በተደረገው የምክክር መድረክ ላይ የማህበሩ ፕሬዚዳንት አቶ ናዚፍ ጀማል እንዳሉት ማህበራዊ ሚዲያ አንድነታችንን በማጠናከር ሀገራችንን ወደ ተሻለ ለውጥ ለማምጣት የሚያግዝ መልካም አጋጣሚ ነው። «የማህበራዊ ሚዲያ አገልግሎት የሚወሰነው እንደ አጠቃቀማችን ነው» ያሉት የማ ህበሩ ፕሬዚዳንት ነገር ግን አሁን እየተስተዋለ ያለው በሕዝቦች እና በፖለቲካል ፓርቲዎች መካከል ልዩነቶች እንዲስፉ ማድረግ እንዲሁም ጥላቻ ላይ ያተኮሩ ሃሳቦች የሚ ንጸባረቁበት መሆኑን ገልጸዋል፡፡ እንደ አቶ ናዚፍ ገለፃ፤ የኢትዮጵያ ሕዝብ ለዘመናት ልዩነቶች ሳይገድቡት አብሮ የኖረ ማህበራዊ መስተጋብሩም ጠንካራና ከሌላው ዓለም የተለየ ቁርኝት ያለው ሕዝብ ነው፡፡ ማህበራዊ ሚዲያን እንደ መልካም አጋጣሚ በመጠቀም ይህን የነበረውን አንድነታችንን ልናጠናክረው ይገባል እንጂ ትንሹን ክፍተት አጉልቶ በማውጣት በሕዝቦች መካከል ልዩነቶችን እንዲፈጠሩ ማድረግ ሀገርን የሚ ያፈርስ ነው ብለዋል፡፡የኦሮሚያ ጋዜጠኞች ማህበርም አሁን እየተስተዋለ ያለውን የማህበራዊ ሚዲያ ችግር አሳሳቢነትን በመረዳት በዘርፉ ብቁ ጋዜጠኞችን በማፍራት ማህበራዊ ሚዲያን ለመልካም ነገር በማዋል የሀገር አንድነትን ለማጠናከር እንደሚሰራ አስታውቀዋል፡፡በጠቅላይ ሚኒስትር ጽሕፈት ቤት የፕሬስ ሴክሬተሪያል አማካሪ አቶ ንጋቱ አየለ እንዳሉት ሕገ መንግሥቱ ከደነገጋቸው መብቶች መካከል የአመለካከትና ሃሳብን በነፃ የመግለፅ መብት አንዱ ነው፡፡ ማንኛውም ሰው ያለማንም ጣልቃ ገብነት የመሰለውን አመለካከት በፈለገው መንገድ ማንፀባረቅ ይችላል፡፡ ነገር ግን ሕጋዊ ገደቦችን በመዘንጋት ማህበራዊ ሚዲያን ተጠቅመው የሀሰት ወሬ ዎችን በመንዛት በሕዝቦች መካከል ጦርነትን ማወጅና የጥላቻ ንግግርን ማስተላለፍ መን ግሥት ካለበት ሕገ መንግሥቱን ከማስከበር አንፃር በዝምታ አይመለከትም ብለዋል፡፡«አንዳንድ ሰዎች ማህበራዊ ሚዲያን በመጠቀም በሀገር ላይ ብዙ ችግሮችን ለመፍጠር ሲሞክሩ ይስተዋላሉ» ያሉት አቶ ንጋቱ መንግሥት ማህበራዊ ሚዲያን መዝጋት የሚችልበት አግባብ መኖሩንም አንስተዋል፡፡ ነገር ግን ማህበራዊ ሚዲያን ተጠቅመው ሀገርን የሚጠቅም ሥራ የሚ ሰሩ ብዙዎች ናቸው፡፡ ባለፉት ዓመታት ማህበራዊ ሚዲያን ተጠቅመን ለውጥ ማም ጣት ችለናል፤ አሁንም በሕዝቦች መካከል ችግር በማይፈጥርና ሀገርን በማያፈርስ መንገድ መገልገል ጠቀሜታው ከፍተኛ መሆ ኑን አስረድተዋል፡፡አዲስ ዘመን ሚያዝያ 6/2011በሞገስ
ፀጋዬ